CELEX: 32018D0518
Language: el
Date: 2018-03-26 00:00:00
Title: Εκτελεστική απόφαση (ΕΕ) 2018/518 της Επιτροπής, της 26ης Μαρτίου 2018, για τους υγειονομικούς όρους και την υγειονομική πιστοποίηση που απαιτούνται για την επανείσοδο εγγεγραμμένων ίππων προοριζόμενων για διαγωνισμούς ύστερα από προσωρινή εξαγωγή στην Ινδονησία, για την τροποποίηση του παραρτήματος I της απόφασης 93/195/ΕΟΚ ως προς την καταχώριση της Ινδονησίας και για την τροποποίηση του παραρτήματος I της απόφασης 2004/211/ΕΚ ως προς την καταχώριση της Ινδονησίας στον κατάλογο των τρίτων χωρών και των περιοχών τους από τις οποίες εγκρίνονται εισαγωγές ζώντων ιπποειδών και σπέρματος, ωαρίων και εμβρύων ιπποειδών στην Ένωση [κοινοποιηθείσα υπό τον αριθμό C(2018) 1725] (Κείμενο που παρουσιάζει ενδιαφέρον για τον ΕΟΧ )

28.3.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 84/27
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2018/518 ΤΗΣ ΕΠΙΤΡΟΠΉΣ
   της 26ης Μαρτίου 2018
   για τους υγειονομικούς όρους και την υγειονομική πιστοποίηση που απαιτούνται για την επανείσοδο εγγεγραμμένων ίππων προοριζόμενων για διαγωνισμούς ύστερα από προσωρινή εξαγωγή στην Ινδονησία, για την τροποποίηση του παραρτήματος I της απόφασης 93/195/ΕΟΚ ως προς την καταχώριση της Ινδονησίας και για την τροποποίηση του παραρτήματος I της απόφασης 2004/211/ΕΚ ως προς την καταχώριση της Ινδονησίας στον κατάλογο των τρίτων χωρών και των περιοχών τους από τις οποίες εγκρίνονται εισαγωγές ζώντων ιπποειδών και σπέρματος, ωαρίων και εμβρύων ιπποειδών στην Ένωση
   
      
         [κοινοποιηθείσα υπό τον αριθμό C(2018) 1725]
      
   
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2009/156/ΕΚ του Συμβουλίου, της 30ής Νοεμβρίου 2009, σχετικά με τους όρους υγειονομικού ελέγχου που διέπουν τη διακίνηση των ιπποειδών και τις εισαγωγές ιπποειδών προέλευσης τρίτων χωρών (1), και ιδίως το άρθρο 12 παράγραφοι 1 και 4, το άρθρο 16 παράγραφος 2 και το άρθρο 19 στοιχεία α) και β),
   Εκτιμώντας τα ακόλουθα:
   
               (1)
            
            
               Η οδηγία 2009/156/ΕΚ καθορίζει τους όρους υγειονομικού ελέγχου που διέπουν τις εισαγωγές ζώντων ιπποειδών στην Ένωση. Προβλέπει ότι εισαγωγές ιπποειδών στην Ένωση επιτρέπονται μόνον από τρίτες χώρες που πληρούν ορισμένες απαιτήσεις ως προς την υγεία των ζώων.
            
         
               (2)
            
            
               Το παράρτημα I της απόφασης 93/195/ΕΟΚ της Επιτροπής (2) ορίζει καταλόγους τρίτων χωρών που εντάσσονται στις υγειονομικές ομάδες A έως E. Το παράρτημα VII της ίδιας απόφασης περιλαμβάνει, μεταξύ άλλων, ένα υπόδειγμα υγειονομικού πιστοποιητικού για την επανείσοδο των εγγεγραμμένων ίππων μετά την προσωρινή εξαγωγή για περίοδο μικρότερη των 60 ημερών για τη συμμετοχή τους σε εκδηλώσεις ιππασίας των Ασιατικών Αγώνων ή του Παγκόσμιου Κυπέλλου Ιππικής Αντοχής.
            
         
               (3)
            
            
               Οι εκδηλώσεις ιππασίας των 18ων Ασιατικών Αγώνων θα πραγματοποιηθούν στην Τζακάρτα, στην Ινδονησία από τις 18 Αυγούστου έως τις 2 Σεπτεμβρίου 2018. Οι εκδηλώσεις περιλαμβάνουν διαγωνισμούς υπερπήδησης εμποδίων, ιππαγωγής και ιππικής δεξιοτεχνίας υπό την αιγίδα του Διεθνούς Ιππικού Ομίλου (Fédération Equestre Internationale) και θα προσελκύσουν επίσης συνδυασμούς ιππέων-ίππων που έχουν ως έδρα την Ένωση.
            
         
               (4)
            
            
               Για την έγκριση της επανεισόδου στην Ένωση μεταξύ 10 Αυγούστου 2018 και 10 Σεπτεμβρίου 2018 εγγεγραμμένων ίππων προοριζόμενων για διαγωνισμούς μετά την προσωρινή εξαγωγή τους για συμμετοχή στους Ασιατικούς Αγώνες και προκειμένου να καταρτιστεί ένα υπόδειγμα υγειονομικού πιστοποιητικού που θα συνοδεύει τους εν λόγω εγγεγραμμένους ίππους, είναι αναγκαίο να προβλεφθεί ότι είναι δυνατή η επανείσοδος των εν λόγω ίππων στην Ένωση μόνον εφόσον συνοδεύονται από υγειονομικό πιστοποιητικό σύμφωνα με το υπόδειγμα που ορίζεται στο παράρτημα VII της απόφασης 93/195/ΕΟΚ. Για τον σκοπό αυτό, είναι επίσης αναγκαίο να συμπεριληφθεί η Ινδονησία στην κατάλληλη υγειονομική ομάδα στο παράρτημα I της εν λόγω απόφασης.
            
         
               (5)
            
            
               Δεδομένου ότι το παράρτημα I αποτέλεσε αντικείμενο πολλών τροποποιήσεων, θα πρέπει να επικαιροποιηθεί και να αντικατασταθεί στο σύνολό του για λόγους νομικής σαφήνειας.
            
         
               (6)
            
            
               Συνεπώς, η απόφαση 93/195/ΕΟΚ θα πρέπει να τροποποιηθεί αναλόγως.
            
         
               (7)
            
            
               Το παράρτημα I της απόφασης 2004/211/ΕΚ της Επιτροπής (3) καταρτίζει κατάλογο των τρίτων χωρών, ή περιοχών τους όταν εφαρμόζεται περιφερειοποίηση, από τις οποίες τα κράτη μέλη επιτρέπεται να εισάγουν ιπποειδή και σπέρμα, ωάρια και έμβρυα ιπποειδών και αναφέρει τους άλλους όρους που ισχύουν γι' αυτές τις εισαγωγές.
            
         
               (8)
            
            
               Για τη φιλοξενία των εκδηλώσεων ιππασίας των Ασιατικών Αγώνων του 2018, οι αρμόδιες αρχές της Ινδονησίας ζήτησαν να αναγνωριστεί ως ζώνη απαλλαγμένη από νόσους ιπποειδών μέρος του εδάφους της εν λόγω χώρας, το οποίο αποτελεί ζώνη εντός και γύρω από έναν πλήρως περιφραγμένο ιππόδρομο που βρίσκεται σε κατοικημένη περιοχή στο κέντρο της Τζακάρτας και το οποίο έχει εκκενωθεί από ιπποειδή από τον Μάιο του 2016. Η απαλλαγμένη από νόσους ιπποειδών ζώνη έχει καθοριστεί σύμφωνα με τις συστάσεις του Παγκόσμιου Οργανισμού για την Υγεία των Ζώων (OIE) (4) και με τη βοήθεια εμπειρογνωμόνων.
            
         
               (9)
            
            
               Οι αρμόδιες αρχές της Ινδονησίας παρείχαν εγγυήσεις, συγκεκριμένα όσον αφορά το καθεστώς δήλωσης των νόσων που απαριθμούνται στο παράρτημα I της οδηγίας 2009/156/ΕΚ στη χώρα τους και τη δέσμευσή τους για πλήρη συμμόρφωση προς το άρθρο 12 παράγραφος 2 στοιχείο στ) της εν λόγω οδηγίας όσον αφορά την άμεση δήλωση νόσων ιπποειδών στην Επιτροπή και τα κράτη μέλη.
            
         
               (10)
            
            
               Σύμφωνα με τις πληροφορίες που διατίθενται από την Ινδονησία και τον Παγκόσμιο Οργανισμό για την Υγεία των Ζώων (OIE), η πανώλη των ίππων, η τύπου Βενεζουέλας εγκεφαλομυελίτιδα των ίππων και η φυσαλιδώδης στοματίτιδα δεν έχουν αναφερθεί ποτέ στην Ινδονησία.
            
         
               (11)
            
            
               Παρόλο που δεν υπάρχουν διαθέσιμες εκθέσεις όσον αφορά την εμφάνιση δουρίνης και μάλης των ίππων κατά τη διάρκεια των τελευταίων ετών, η Ινδονησία διεξήγαγε ολοκληρωμένη ορολογική μελέτη στον πληθυσμό ιπποειδών στις ζώνες επιτήρησης και προστασίας που περιβάλλουν την κεντρική ζώνη της απαλλαγμένης από νόσους ιπποειδών ζώνης στη μητροπολιτική περιοχή της Τζακάρτας, με αρνητικά αποτελέσματα σε όλες τις περιπτώσεις για την πανώλη των ίππων και τη δουρίνη. Ωστόσο, σε έναν από τους 600 ίππους που περιλήφθηκαν στην έρευνα, διαγνώστηκε μάλη των ίππων με ορολογική εξέταση.
            
         
               (12)
            
            
               Για μια περίοδο 6 μηνών, η οποία αρχίζει επίσημα στις 15 Φεβρουαρίου 2018, η κεντρική ζώνη που περιλαμβάνει τον τόπο που έχει οριστεί για τους Ασιατικούς Αγώνες θα παραμείνει απαλλαγμένη από ιπποειδή και όλα τα μέτρα ελέγχου και βιοασφάλειας που σχετίζονται με την απαλλαγμένη από ασθένειες για τα ιπποειδή ζώνη θα παραμείνουν σε ισχύ έως ότου εισαχθούν οι συμμετέχοντες ίπποι σύμφωνα με το συμφωνημένο πρωτόκολλο καραντίνας.
            
         
               (13)
            
            
               Προκειμένου να εξασφαλιστεί η βιώσιμη προστασία της κατάστασης της υγείας του πληθυσμού ιπποειδών μέσα στη ζώνη απαλλαγμένης από νόσους ιπποειδών, οι ινδονησιακές αρχές έχουν αναλάβει να θέσουν σε λειτουργία μια μονάδα καραντίνας εντός της εν λόγω ζώνης για να ελέγχουν την είσοδο των ιπποειδών από εγκαταστάσεις που βρίσκονται σε άλλα μέρη της Ινδονησίας και από ορισμένες τρίτες χώρες που δεν αναφέρονται στο παράρτημα I της απόφασης 2004/211/ΕΚ. Κατά τη διάρκεια αυτής της προ της εισόδου καραντίνας, τα ζώα υποβάλλονται σε υγειονομικές εξετάσεις σύμφωνα με τους όρους εισαγωγής της Ένωσης που εφαρμόζονται στις χώρες της ίδιας υγειονομικής ομάδας.
            
         
               (14)
            
            
               Λαμβάνοντας υπόψη τις ικανοποιητικές πληροφορίες και τις εγγυήσεις που παρασχέθηκαν από την Ινδονησία, ενδείκνυται η Ινδονησία να περιληφθεί στον κατάλογο τρίτων χωρών που ορίζεται στο παράρτημα I της απόφασης 2004/211/ΕΚ για την επανείσοδο εγγεγραμμένων ίππων κατά την περίοδο από 10 Αυγούστου έως 10 Σεπτεμβρίου 2018. Συγχρόνως πρέπει να γίνει υποδιαίρεση της Ινδονησίας σε περιφέρειες όσον αφορά ορισμένες νόσους ιπποειδών. Από επιδημιολογική άποψη η απαλλαγμένη από νόσους ιπποειδών ζώνη στην Ινδονησία θα πρέπει να ενταχθεί στην υγειονομική ομάδα Γ στον κατάλογο του παραρτήματος I της εν λόγω απόφασης.
            
         
               (15)
            
            
               Συνεπώς, η απόφαση 2004/211/ΕΚ θα πρέπει να τροποποιηθεί αναλόγως.
            
         
               (16)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Τα κράτη μέλη επιτρέπουν την επανείσοδο εγγεγραμμένων ίππων για διαγωνισμό μετά την προσωρινή εξαγωγή στο μέρος της επικράτειας της Ινδονησίας όπου εφαρμόζεται περιφερειοποίηση για συμμετοχή στους Ασιατικούς Αγώνες του 2018 στην Τζακάρτα, υπό την προϋπόθεση ότι καθένας από τους ίππους συνοδεύεται από δεόντως συμπληρωμένο υγειονομικό πιστοποιητικό σύμφωνα με το υπόδειγμα υγειονομικού πιστοποιητικού που καθορίζεται στο παράρτημα VII της απόφασης 93/195/ΕΟΚ, και υπό την προϋπόθεση, επίσης, ότι οι ίπποι και τα συνοδευτικά υγειονομικά πιστοποιητικά παρουσιάζονται στον συνοριακό σταθμό ελέγχου εισόδου στην Ένωση εντός της χρονικής περιόδου που αναφέρεται στο παράρτημα I της απόφασης 2004/211/ΕΚ.
   Άρθρο 2
   Το παράρτημα I της απόφασης 93/195/ΕΟΚ αντικαθίσταται από το παράρτημα I της παρούσας απόφασης.
   Άρθρο 3
   Το παράρτημα I της απόφασης 2004/211/ΕΚ τροποποιείται σύμφωνα με το παράρτημα II της παρούσας απόφασης.
   Άρθρο 4
   Η παρούσα απόφαση απευθύνεται στα κράτη μέλη.
   Εφαρμόζεται μέχρι τις 30 Σεπτεμβρίου 2018.
   
      Βρυξέλλες, 26 Μαρτίου 2018.
      
         
            Για την Επιτροπή
         
         Vytenis ANDRIUKAITIS
         
            Μέλος της Επιτροπής
         
      
   
   
      (1)  ΕΕ L 192 της 23.7.2010, σ. 1.
   
      (2)  Απόφαση 93/195/ΕΟΚ της Επιτροπής, της 2ας Φεβρουαρίου 1993, για τους υγειονομικούς όρους και την υγειονομική πιστοποίηση που απαιτούνται για την επανείσοδο εγγεγραμμένων ίππων προοριζόμενων για ιπποδρομίες, διαγωνισμούς και πολιτιστικές εκδηλώσεις μετά από προσωρινή εξαγωγή (ΕΕ L 86 της 6.4.1993, σ. 1).
   
      (3)  Απόφαση 2004/211/ΕΚ της Επιτροπής, της 6ης Ιανουαρίου 2004, για την κατάρτιση καταλόγου των τρίτων χωρών και των περιοχών τους από τις οποίες τα κράτη μέλη εγκρίνουν τις εισαγωγές ζώντων ιπποειδών και σπέρματος, ωαρίων και εμβρύων ιπποειδών και για την τροποποίηση των αποφάσεων 93/195/ΕΟΚ και 94/63/ΕΚ (ΕΕ L 73 της 11.3.2004, σ. 1).
   
      (4)  http://www.oie.int/our-scientific-expertise/specific-information-and-recommendations/international-competition-horse-movement/equine-disease-free-zones/
   
      ΠΑΡΑΡΤΗΜΑ I
      «
            ΠΑΡΑΡΤΗΜΑ I
            
               Υγειονομική ομάδα A
                (1)
            
            Ελβετία (CH), Γροιλανδία (GL), Ισλανδία (IS)
            
               Υγειονομική ομάδα Β
                (1)
            
            Αυστραλία (AU), Λευκορωσία (BY), Μαυροβούνιο (ME), πρώην Γιουγκοσλαβική Δημοκρατία της Μακεδονίας (2) (MK), Νέα Ζηλανδία (NZ), Σερβία (RS), Ρωσία (3) (RU), Ουκρανία (UA).
            
               Υγειονομική ομάδα Γ
                (1)
            
            Καναδάς (CA), Κίνα (3) (CN), Χονγκ Κονγκ (HK), Ινδονησία (3)
                (4) (ID), Ιαπωνία (JP), Δημοκρατία της Κορέας (KR), Μακάο (MO), Μαλαισία (χερσόνησος) (MY), Σινγκαπούρη (SG), Ταϊλάνδη (TH), Ηνωμένες Πολιτείες της Αμερικής (US)
            
               Υγειονομική ομάδα Δ
                (1)
            
            Αργεντινή (AR), Μπαρμπάντος (BB), Βερμούδες (BM), Βολιβία (BO), Βραζιλία (3) (BR), Χιλή (CL), Κόστα Ρίκα (3) (CR), Κούβα (CU), Τζαμάικα (JM), Μεξικό (3) (MX), Περού (3) (PE), Παραγουάη (PY), Ουρουγουάη (UY)
            
               Υγειονομική ομάδα E
                (1)
            
            Ηνωμένα Αραβικά Εμιράτα (AE), Μπαχρέιν (BH), Αλγερία (DZ), Ισραήλ (5) (IL), Ιορδανία (JO), Κουβέιτ (KW), Λίβανος (LB), Μαρόκο (MA), Ομάν (OM), Κατάρ (QA), Σαουδική Αραβία (3) (SA), Τυνησία (TN), Τουρκία (3) (TR).
         »
      
   
      ΠΑΡΑΡΤΗΜΑ II
      Το παράρτημα I της απόφασης 2004/211/ΕΚ τροποποιείται ως εξής:
      
                  1)
               
               
                  Στον πίνακα, η ακόλουθη καταχώριση για την Ινδονησία εντάσσεται σε αλφαβητική σειρά του κωδικού ISO ανάμεσα στις καταχωρίσεις για το Χονγκ Κονγκ και το Ισραήλ:
                  
                              «ID
                           
                           
                              Ινδονησία
                           
                           
                              ID-0
                           
                           
                              Ολόκληρη η χώρα
                           
                           
                               
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              Ισχύει από τις 10 Αυγούστου έως τις 10 Σεπτεμβρίου 2018»
                           
                        
                              ID-1
                           
                           
                              Η απαλλαγμένη από νόσους των ιπποειδών ζώνη της Τζακάρτας (βλέπε πλαίσιο 9 για λεπτομέρειες)
                           
                           
                              Γ
                           
                           
                              —
                           
                           
                              X
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                        
            
                  2)
               
               
                  Προστίθεται το ακόλουθο πλαίσιο 9:
                  
                              «Πλαίσιο 9
                           
                        
                              ID
                           
                           
                              Ινδονησία
                           
                           
                              ID-1
                           
                           
                              Η απαλλαγμένη από νόσους των ιπποειδών ζώνη της Τζακάρτας που αποτελείται από:
                              
                                          (1)
                                       
                                       
                                          την κεντρική ζώνη που περιλαμβάνει τον τόπο διεξαγωγής στην περιοχή Pulomas·
                                       
                                    
                                          (2)
                                       
                                       
                                          ο αυτοκινητόδρομος εντός της ζώνης επιτήρησης που συνδέει τον τόπο διεξαγωγής με τα διεθνή αεροδρόμια της Τζακάρτα (Soekarno-Hatta και Halim Perdana Kusuma)»